OpenLLM-France/wikimedia huggingface dataset:
# Terrehault

Terrehault és un municipi francès situat al departament del Sarthe i a la regió de País del Loira. L'any 2007 tenia 106 habitants.

## Demografia
### Població

El 2007 la població de fet de Terrehault era de 106 persones. Hi havia 44 famílies de les quals 10 eren unipersonals (3 homes vivint sols i 7 dones vivint soles), 17 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 44 eren l'habitatge principal de la família, 8 eren segones residències i 3 estaven desocupats. Tots els 55 habitatges eren cases. Dels 44 habitatges principals, 34 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 16 en tenien quatre i 22 en tenien cinc o més. 39 habitatges disposaven pel capbaix d'una plaça de pàrquing. A 17 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Terrehault el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 8 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 8 | 45 a 49 | 8 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 66 persones, 54 eren actives i 12 eren inactives. De les 54 persones actives 52 estaven ocupades (27 homes i 25 dones) i 3 estaven aturades (3 homes). De les 12 persones inactives 9 estaven jubilades, 2 estaven estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 1 d'una empresa de transport i 1 d'una empresa d'hostatgeria i restauració.
L'únic servei als particulars que hi havia el 2009 era una fusteria.
L'any 2000 a Terrehault hi havia 9 explotacions agrícoles que ocupaven un total de 370 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Terrehault a l'INSEE.
* Évolution et structure de la population Fitxa amb el detall de dades de Terrehault a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Al-Qaqà ibn Amr

Al-Qaqà ibn Amr ibn Màlik at-Tamimí (àrab: القعقاع بن عمرو بن مالك التميمي, al-Qaʿqāʿ b. ʿAmr b. Mālik at-Tamīmī) o, més senzillament, al-Qaqà ibn Amr fou un company del profeta Muhàmmad que participà en les primeres conquestes islàmiques.
El 632 era lloctinent del general Khàlid ibn al-Walid i va participar en la batalla de Buzakha; després de la conquesta d'al-Hira (633) va dirigir un destacament que va derrotar els sassànides a la rodalia d'al-Anbar. L'agost/setembre del 635 va participar en la conquesta de Damasc i el 636 dirigia una secció en la batalla del Yarmuk i el 16-19 de novembre de 636 va prendre part en la batalla d'al-Qadisiyya. Va estar al capdavant en la conquesta de Madain i va dirigir l'avantguarda en la batalla de Jalula (637), establint una guarnició a Halwan. El 641/642 va prendre part en la conquesta de Nihawand. Alí ibn Abi Tàlib el va enviar a Bàssora per negociar amb Talha i Az-Zubayr, poc abans de la batalla del Camell (4 de desembre del 656). Després va viure a Kufa, on hauria mort al cap d'un temps.

## Referències

* ↑ Encyclopaedia of Islam, Brill Publishers, Leiden, s.v. "(al-)Ḳaʿḳāʿ b. ʿAmr".
# Tertry

Tertry és un municipi francès situat al departament del Somme i a la regió dels Alts de França. L'any 2007 tenia 184 habitants.

## Demografia
### Població

El 2007 la població de fet de Tertry era de 184 persones. Hi havia 64 famílies de les quals 12 eren unipersonals (8 homes vivint sols i 4 dones vivint soles), 20 parelles sense fills, 28 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 90 habitatges, 68 eren l'habitatge principal de la família, 19 eren segones residències i 3 estaven desocupats. 82 eren cases i 4 eren apartaments. Dels 68 habitatges principals, 61 estaven ocupats pels seus propietaris i 7 estaven llogats i ocupats pels llogaters; 2 tenien dues cambres, 6 en tenien tres, 19 en tenien quatre i 41 en tenien cinc o més. 48 habitatges disposaven pel capbaix d'una plaça de pàrquing. A 26 habitatges hi havia un automòbil i a 36 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tertry el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 8 |
| 0 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 16 | 50 a 54 | 4 |
| 0 | 45 a 49 | 0 |
| 12 | 40 a 44 | 8 |
| 12 | 35 a 39 | 16 |
| 8 | 30 a 34 | 0 |
| 0 | 25 a 29 | 12 |
| 0 | 20 a 24 | 0 |
| 12 | 15 a 19 | 4 |
| 12 | 10 a 14 | 8 |
| 8 | 5 a 9 | 16 |
| 8 | 0 a 4 | 0 |

## Economia

El 2007 la població en edat de treballar era de 129 persones, 89 eren actives i 40 eren inactives. De les 89 persones actives 80 estaven ocupades (48 homes i 32 dones) i 9 estaven aturades (4 homes i 5 dones). De les 40 persones inactives 12 estaven jubilades, 10 estaven estudiant i 18 estaven classificades com a «altres inactius».

### Ingressos

El 2009 a Tertry hi havia 69 unitats fiscals que integraven 197 persones, la mediana anual d'ingressos fiscals per persona era de 17.391 €.

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tertry a l'INSEE.
* Évolution et structure de la population Fitxa amb el detall de dades de Tertry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pertev Mehmed Paixà

Pertev Mehmed Paixà (? - 1574, Istanbul) fou un alt dignatari i almirall otomà. Va exercir alguns càrrecs i va arribar a agha dels geníssers el 1555; el 1561 fou tercer visir i el 1564 segon visir. Sota el Kapudan Paixà Müezzinzade Ali Paşa (1569-1571) fou comandant de la flota imperial i va prendre part en la batalla de Lepant (1571). Després de 1571 va caure en desgràcia i va morir el 1574 a Istanbul.

## Referències

* ↑ Joseph von Hammer, Histoire de l'Empire Ottoman, París 1844
# Saïd ibn al-As

Saïd ibn al-As ibn Umayya fou un membre dels Ayàs, un grup integrant del clan dels omeies a la Meca, que fou governador de Kufa i Medina.
Mort el seu pare (pagà) en lluita contra els musulmans quan ell era petit, després va adquirir prestigi com a musulmà tant per ser dirigent d'un clan aristocràtic com pel seu caràcter generós i per la seva eloqüència i erudició. El 649/650 fou nomenat governador de Kufa al lloc d'al-Walid ibn Ukba; va conduir algunes expedicions a l'Azerbaidjan i la zona de la mar Càspia, i va adquirir reputació militar. A Kufa la seva política sobre la propietat era poc popular i el 655 fou apartat del govern pels aldarulls provocats pels seus opositors dirigits per Yazid ibn Kays al-Arhabi i per Malik al-Ashtar que van posar com a governador a Abu Musa al-Ashari.
Atacada Medina, on era Uthman ibn Affan, Said va lluitar en defensa d'aquest i fou ferit defensant al califa. Un temps després, com que les seves simpaties es decantaven cap a Talha, al-Zubayr i Aïxa, es va instal·lar a la Meca i no va prendre part en la batalla del Camell ni més tard a la batalla de Siffin, però tot i així Muàwiya I el va nomenar el 669 governador de Medina (al lloc de Marwan ibn al-Hakam), càrrec que va exercir fins al 674 quan Marwan va retornar al govern. Es va retirar i va morir a Arsa el 678/679.

## Referències

* Enciclopèdia de l'Islam, IX, 882 i 883.
# Otto Aust

Otto Torsten Johan Aust (Långedrag, Göteborg, 25 de juliol de 1892 - Bremen, 12 d'octubre de 1943) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en la categoria de 6 metres del programa de vela. Aust navegà a bord del Kerstin junt a Eric i Harald Sandberg.

## Referències

* ↑ «Otto Aust Olympic Results». sports-reference.com. Arxivat de l'original el 21 de juliol 2015. [Consulta: 20 febrer 2017].
* ↑ Otto Aust. Comitè Olímpic Suec
# Pi Canis Majoris

Pi Canis Majoris (π CMa / 19 Canis Majoris) és un estel a la constel·lació del Ca Major de magnitud aparent +4,69. S'hi troba a 96 anys llum de distància del sistema solar. El seu màxim acostament a la Terra tindrà lloc dins de 722.000 anys, quan estarà a una distància de 22,4 anys llum.

## Característiques

Pi Canis Majoris és un estel de la seqüència principal de tipus espectral F1.5V, anteriorment catalogada com a F3V, amb una temperatura efectiva de 6.870 K. Té una lluminositat 10 vegades major que la del Sol i un radi 2,1 vegades més gran que el radi solar. Gira sobre si mateixa amb una velocitat de rotació d'almenys 92 km/s, cosa que suposa una velocitat 46 vegades més ràpida que la del Sol. La seua metal·licitat, expressada com l'abundància relativa de ferro, equival a un 68% de la del Sol ([Fe/H] = -0,17). Amb una massa un 58% major que la massa solar, la seva edat s'estima en 1.400 milions d'anys.
Un excés en la radiació infraroja emesa a 24 i 70 μm indica la presència d'un disc de pols al voltant de Pi Canis Majoris; l'acusat excés a 24 μm i l'excés més feble a 70 μm implica una alta temperatura de la pols de 188 K.
Pi Canis Majoris s'hi mou en una òrbita galàctica notablement excèntrica (i = 0,52). Això propicia que en l'apoastre arribe a estar a més de 22 kilopársecs del centre galàctic, més del doble de la distància del màxim allunyament del Sol.

## Companya estel·lar i variabilitat

Pi Canis Majoris té una tènue acompanyant de magnitud +9,6 visualment a 11,6 segons d'arc, amb la qual forma un sistema binari. La separació real entre ambdós estels és de 339 ua. Així mateix, Pi Canis Majoris pot ser un estel variable amb una petita fluctuació en la seva lluentor de 0,03 magnituds.

## Referències

* 1 2 William Herschel «On the Places of 145 New Double Stars» (en anglès). Memoirs of the Royal Astronomical Society, 1822, pàg. 179.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 12-2001, pàg. 3466–3471. DOI: 10.1086/323920.
* 1 2 «Pi Canis Majoris» (en anglès). SIMBAD (Centre de Dades astronòmiques d'Estrasburg). [Consulta: 13 desembre 2020].
* 1 2 3 Pi Canis Majoris. Extended Hipparcos Compilation (XHIP) (Anderson+, 2012)
* ↑ Reiners, A. «Rotation- and temperature-dependence of stellar latitudinal differential rotation». Astronomy and Astrophysics, 446, 1, 2006. pp. 267-277.
* ↑ Holmberg, J.; Nordström, B.; Andersen, J. «The Geneva-Copenhagen survey of the solar neighbourhood. III. Improved distances, ages, and kinematics». Astronomy and Astrophysics, 501, 3, 2009. pp. 941-947.
* ↑ Trilling, D. E.; Stansberry, J. A.; Stapelfeldt, K. R.; Rieke, G. H.; Su, K. Y. L.; Gray, R. O.; Corbally, C. J.; Bryden, G.; Chen, C. H.; Boden, A.; Beichman, C. A. «Debris disks in main sequence binary systems». The Astrophysical Journal, 658, 2, 2007. pp. 1264-1288.
# Khi d'Aquari

Khi d'Aquari (χ Aquarii) és una estrella de la Constel·lació d'Aquari.
Khi d'Aquari és una estrella gegant vermella del tipus M de la magnitud aparent +4,93. Està aproximadament a 640 anys llum de la Terra. Està classificada com una estrella variable irregular i la seva claror varia de +4,90 a +5,06.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Dimitri Pourbaix «Spectroscopic binaries among Hipparcos M giants'. I. Data, orbits, and intrinsic variations» (en anglès). Astronomy and Astrophysics, 2, 18-02-2009, pàg. 627–640. DOI: 10.1051/0004-6361/200810698.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
# Apol·lo de Kassel

L'Apol·lo de Kassel és una còpia romana d'una antiga estàtua grega, atribuïda a l'escultor clàssic Fídies, que forma part de la col·lecció d'antiguitats del Palau de Wilhelmshöhe, situat a la ciutat de Kassel (Hessen, Alemanya).

## Estàtua

Apol·lo, una de les divinitats principals de la mitologia grecoromana i un déu olímpic, era fill de Zeus i Leto, i germà bessó d'Àrtemis. Possiblement després de Zeus era el déu més venerat en l'antiguitat clàssica: era el déu de la divina distància, que amenaçava o protegia des de l'alt dels cels, i s'identificava amb la llum de la veritat, per això es representava amb el sol. Era el déu de la mort sobtada, de les plagues i malalties, però també el déu de la curació i de la protecció contra les forces malignes. A més, era el déu de la bellesa, de la perfecció, l'harmonia, l'equilibri i la raó, l'iniciador dels joves al món dels adults; estava connectat amb la natura, les herbes i els ramats, i era protector dels pastors, mariners i arquers.
L'estàtua de l'Apol·lo de Kassel és de marbre blanc i té una alçada de 199 cm. Està datada del s. II, realitzada per un escultor romà desconegut com a còpia d'un original de bronze grec perdut. N'hi ha altres 26 còpies conservades, sobretot del cap, i aquesta de Kassel n'és una de les poques que es conserva quasi íntegrament. La gran quantitat de còpies realitzades indica que l'original era una estàtua famosa. El geògraf Pausànias afirmava que en l'Acròpoli atenesa hi havia una estàtua d'Apol·lo realitzada per Fídies. Com que les còpies supervivents són molt semblants a les figures realitzades per Fídies al fris del Partenó, s'ha identificat el model de l'Apol·lo de Kassel com una estàtua més del seu repertori.
L'estàtua grega clàssica de gran grandària està lleument torçada pel canvi del peu i la cama que juga. El cap té trets facials grecs clàssics i el cabell arrissat. Té les espatlles amples i la cintura estreta, amb una definició fina dels músculs. A la mà esquerra l'estàtua original sostenia un arc; mentre que a la dreta, probablement, un saltamartí.

## Troballa

L'estàtua es trobà l'any 1721 a l'antiga Vil·la de Domicià, a la localitat italiana de Sabaudia, al Laci. El 1776 o 1777, el rei Frederic el Gran, que estava interessat en l'art clàssic, influït per les obres de Gotthold Ephraim Lessing i Johann Joachim Winckelmann, adquirí l'estàtua durant un viatge a Itàlia. Anteriorment, probablement estigué guardada en la col·lecció Conti a Roma, potser sota el nom conegut d'Apol·lo Conti, i fou descrita per Winckelmann com "Apol·lo en el Pallaste Conti". El 1779 formava part de la col·lecció del Museu Fridericianum, a Kassel, fins al seu trasllat, el 1974, a la seua ubicació actual.

## Referències

* ↑ «Apollon Typ Kassel». Antike Steinskulpturen. [Consulta: 22 juny 2018].
* ↑ «Kasseler Apoll». Virtuelles Antiken Museum. [Consulta: 22 juny 2018].
* ↑ Winckelmann, Johann Joachim (1764): Geschichte der Kunst des Alterthums. Walther, Dresden.
# Love at First Sting

Love at First Sting és el novè àlbum d'estudi del grup de Heavy Metal alemany Scorpions, publicat el 1984. Love at First Sting va ser l'àlbum amb més èxit del grup als EUA, en el qual va ser qualificat en el lloc 6 del rànquing de 200 de la Billboard el 1984 i va tenir tres platins. La cançó "Rock You Like a Hurricane" està en el lloc 25 de la Billboard Hot 100 el mateix any, "Still Loving You" està en el 64 de la mateixa llista, al Top 50 d'Alemanya és el 14, al 2 a França i Suïssa. "Rock You Like a Hurricane" en el rànquing #31 en el VH1's 40 Greatest Metal Songs i "Still Loving You" està al #22 del 25 Greatest Power Ballads de VH1. Hi ha una coberta alternativa amb la foto dels membres de la banda en les botigues des que es va refusar la coberta original.

## Sessions de gravació

L'àlbum es va gravar del 1983 al 1984 entre Estocolm, Suècia i Hannover, Alemanya i surten alguns altres músics durant la gravació. Des que en Francis Buchholz també actuava en l'àlbum, i és inclòs en la foto del grup, es diu recentment que el baixista de Dio, Jimmy Bain va tocar en algunes sessions de gravació. No obstant això, en Francis ho denegava en una entrevista. L'antic bateria de Rainbow, en aquell temps de Black Sabbath, en Bobby Rondinelli va actuar en el grup mentre en Rarebell tenia un abús de substàncies. Se sap, que en Neil Murray de Whitesnake i Black Sabbath va actuar de baixista en diverses promocions d'aquest àlbum.

## Llista de cançons

Totes les cançons van ser escrites per Rudolf Schenker i Klaus Meine.
* "Bad Boys Running Wild" (Schenker, Meine, Herman Rarebell) – 3:54
* "Rock You Like a Hurricane" (Schenker, Meine, Herman Rarebell) – 4:11
* "I'm Leaving You" – 4:16
* "Coming Home" – 4:58
* "The Same Thrill" – 3:30
* "Big City Nights" – 4:08
* "As Soon as the Good Times Roll" – 5:01
* "Crossfire" – 4:31
* "Still Loving You" – 6:26

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Francis Buchholz: Baix
* Herman Rarebell: bateria
* Produït per Dieter Dierks per a Breeze-Music

## Èxits
### Àlbum

Billboard (Amèrica del Nord)
| Any | Tipus | Posició |
| 1984 | The Billboard 200 | #6 |

### Singles

Billboard (Amèrica del Nord)
| Any | Cançó | Tipus | Posició |
| 1984 | "Rock You Like a Hurricane" | Billboard Hot 100 | #25 |
| 1984 | "Still Loving You" | Billboard Hot 100 | #64 |

### Certificació de la RIAA

| Certificació | Data |
| Or | 30 d'abril de 1984 |
| Platí | 30 d'abril de 1984 |
| Multi-Platí | 25 d'octubre de 1984 |
| Triple-Platí | 8 de juliol de 1995 |

## Referències

* ↑ "VH1 40 Greatest Metal Songs", 1-4 de maig del 2006, El Canal VH1, va informar a VH1.com Arxivat 2006-09-13 at Archive.is; últim accés 10 de setembre de 2006.
* ↑ "VH1 40 Greatest Metal Songs", 1-4 de maig de 2006, el Canal VH1, informava per VH1.com Arxivat 2008-12-19 a Wayback Machine.; últim accés 10 de setembre de 2006.
* ↑ «Entrevista a Francis Buchholz». Arxivat de l'original el 2013-10-17. [Consulta: 14 juliol 2008].

## Enllaços externs

* (anglès) (alemany) Web oficial Arxivat 2012-12-08 at Archive.is
# Lovedrive

Lovedrive és el sisè àlbum d'estudi del grup de Heavy Metal alemany Scorpions]. Va ser el primer disc de l'agrupació que va comptar amb el guitarrista Matthias Jabs, entrant en substitució d'Uli Jon Roth. El guitarrista Michael Schenker, que va ser membre del grup en els inicis, va participar en part de la gravació de l'àlbum, aportant la guitarra líder en les cançons "Another Piece of Meat", la instrumental "Coast to Coast" yi "Lovedrive".
La caràtula del disc va ser una vegada més, motiu de controvèrsia (vegeu In Trance i Virgin Killer), pel que va ser censurada i es va crear una versió alternativa, mostrant la imatge d'un escorpí en un fons blau.
La RIAA va certificar el 'Lovedrive' amb Or el 28 de maig de 1986.

## Llista de cançons

* "Loving You Sunday Morning" (Schenker/Meine/Rarebell) – 5:36
* "Another Piece of Meat" (Schenker/Rarebell) – 3:30
* "Always Somewhere" (Schenker/Meine) – 4:56
* "Coast to Coast" (Schenker) – 4:42
* "Can't Get Enough" (Schenker/Meine) – 2:36
* "Is There Anybody There?" (Schenker/Meine/Rarebell) – 4:18
* "Lovedrive" (Schenker/Meine) – 4:49
* "Holiday" (Schenker/Meine) – 6:22

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Francis Buchholz: Baix
* Herman Rarebell: bateria
* Michael Schenker: Guitarra en la 2, 4 i 7
* Produït per Dieter Dierks per a Breeze-Music

## Enllaços externs

* (anglès) (alemany) Web oficial Arxivat 2013-05-04 a Wayback Machine.
# Leo Nielsen

Carl Leo Holger Nielsen (Randers, 5 de març de 1909 - Copenhaguen, 15 de juny de 1968) va ser un ciclista danès que va córrer durant els anys 20 i 30 del segle xx i que va prendre part en dos Jocs Olímpics, els de 1928 a Amsterdam i els de 1932, a Los Angeles, guanyant dues medalles, una d'or i una de plata.
El 1928, a Amsterdam, va guanyar una medalla d'or en la contrarellotge per equips, formant equip amb Orla Jørgensen i Henry Hansen. En la contrarellotge individual fou setè. El 1932, a Los Angeles, va guanyar una medalla de plata en la contrarellotge per equips, junt a Frode Sørensen i Henry Hansen. En la contrarellotge individual quedà novè.

## Palmarès

* 1928
** Campió olímpic de contrarellotge per equips
* 1932
** Medalla de plata olímpica de contrarellotge per equips
** 1r a Rudersdalløbet
* 1934
** Campió de Dinamarca en ruta amateur
** 1r a la Praga-Karlovy Vary-Praga
* 1935
** 1r a Nordisk Mesterskab, contrarellotge individual
** 1r a Nordisk Mesterskab, contrarellotge per equips

## Referències

* ↑ «Olympedia – Leo Nielsen». [Consulta: 3 novembre 2024].

## Enllaços externs

* Fitxa de Leo Nielsen a sitiodeciclismo.net
# Christine Amertil

Christine Amertil (Nassau, Bahames, 18 d'agost de 1979) és una atleta bahamenya, especialista en la prova de relleus 4x100 m, amb la qual ha arribat a ser subcampiona mundial en 2009.

## Carrera esportiva

Al Mundial de Berlín 2009 va guanyar la medalla de plata en els relleus 4x100 m, amb un temps de 42,29 segons, després de les jamaicanes i per davant de les alemanyes, sent les seves companyes d'equip: Chandra Sturrup, Shenique Ferguson i Debbie Ferguson-McKenzie.

## Referències

* ↑ «Christine Amertil». [Consulta: 24 novembre 2017].

## Enllaços externs

* IAAF, perfil de Christine Amertil
* «Christine Amertil». Olympics at Sports-Reference.com. Sports Reference LLC. Arxivat 2017-07-12 a Wayback Machine.